Po začiatku vojny na Ukrajine vo februári 2022 vyzval Medzinárodný olympijský výbor športové federácie, aby Rusku odobrali usporiadanie medzinárodných podujatí. Medzinárodná hokejová federácia v apríli rozhodla, že turnaj presunie do iného dejiska. Spoločnú kandidatúru predložilo Maďarsko so Slovinskom a Fínsko s Lotyšskom. Zvíťazila kandidatúra Tampere s Rigou, hoci sa hokejový šampionát hral v rovnakom meste aj pred rokom.